  Майя Бывальцева Удмуртиын нылпи творчествоя «Зарни Италмас» («Золотой Италмас») элькун вожвылъяськонэ 140-лэсь трос пыриськисьёс луизы. Конкурс 25-тӥ толшорысен 26-тӥ южтолэзёзь онлайн амалэн кык люкетэн ортчиз. Со сярысь Калык творчествоя элькун юртлэн пресс-службаез ивортӥз. Вожвылъяськонын 6-15 аресъем пиналъёс устолыксэс возьматӥзы Конкурслэн нырысетӥ, быръён, люкетаз 21 муниципал кылдытэтъёсысь 141 коллективъёс но нимаз быдэстӥсьёс пыриськизы. Кыкетӥ люкетаз 135 пыриськисьёс ортчизы. Вормисьёсты кырӟан, инструментъёсын шудон, эктон, цирк, чеберлыко лыдӟон ӧръёсъя бырйизы. Соослэн нимъёсынызы  тодматскыны луоз. Вожвылъяськонэз лауреатъёслэн тужгес усто номеръёсынызы онлайн-концерт йылпумъялоз, матысь дыре сое Калык творчествоя элькун юртлэн «ВКонтакте» мерлыко вотэсысь  учкыны луоз. «Зарни Италмас» конкурс устолыко но яркыт быдэстӥсьёсты шараян, соослы юрттон, пыриськисьёслэсь быгатонлыкъёссэс будэтон, калык творчествоез вӧлмытон вылысь радъяськиз. Тодэ вайытом, Удмуртиын «Театральное Приволжье» округъя фестивальлы йылпумъянъёс лэсьтӥзы.   Тегъёс: Лулчеберет Ижкар Удмуртия вожвылъяськон пиналъёс  